《梅林分韵得彭字》
宋代·于格

庭柯卧苍龙，阅世如聃彭。
朔风破檀蕊，零落滋玉英。
江空人响绝，影落千丈清。
今代文章籙，缙云主齐盟。
跃马觇春色，觞客江上亭。
三嗅韵胜华，霜霰饱曾经。
及时剥其实，可用佐大烹。
幸因輶轩使，锡贡充广庭。
王明傥予烛，和羹登簋铏。

作者简介：于格，字伯永，潼川（今四川三台）人。与冯时行等同游梅林。事见《成都文类》卷一一。